Formula 1 v roku 2025

**Sezóna 2025** bola 76. ročníkom majstrovstiev sveta jazdcov a 68. ročníkom pohára konštruktérov Formuly 1. Kalendár pretekov obsahoval 24 veľkých cien. Sezóna začala Veľkou cenou Austrálie 16. marca 2025 a skončila sa Veľkou cenou Abú Zabí 7. decembra 2025.
 
Sezóna 2025 bola poslednou na využitie konfigurácie pohonnej jednotky predstavenej v roku 2014. Pre šampionát 2026 bola predstavená upravená konfigurácia bez MGU-H, ale s vyšším výkonom z MGU-K. 
 
Sezóna 2025 bola takisto poslednou pre generáciu automobilov predstavených v roku 2022 a poslednou pre systém zníženia odporu vzduchu (DRS), keďže od roku 2026 sa zaviedli autá s aktívnou aerodynamikou a pohyblivými krídlami. 

Víťazom pohára konštruktérov sa stal druhý rok po sebe tím McLaren, dokázali to spečatiť už v 18. veľkej cene sezóny v Singapure. Premiérovo sa stal majstrom sveta jazdec Lando Norris, kedy sa rozhodlo až v posledných pretekoch sezóny v Abú Zabí.
 
## Zloženie tímov

 
### Zmeny pred sezónou
* Po 12 sezónach opustí Lewis Hamilton Mercedes a prestúpi do Ferrari, kde nahradí Carlosa Sainza, ktorý tím opustí po štyroch rokoch. Ten sa presunie do tímu Williams, kde nahradí Logana Sargeanta, pričom jeho zmluva bola predčasne ukončená v polovici sezóny a ktorého po zbytok roku nahradil Franco Colapinto. Hamiltona v Mercedese nahradí Andrea Kimi Antonelli, ktorý do tímu prestúpi z Formuly 2.

* Haas bude mať nových oboch jazdcov; po dvojročnom pôsobení v tíme Nico Hülkenberg prestúpi do Sauberu a po siedmich rokoch skončí aj Kevin Magnussen, s ktorým Haas nepredlžil zmluvu. Nahradí ich rezervný jazdec tímu Oliver Bearman, ktorý v roku 2024 nahradil vo Veľkej cene Saudskej Arábie Carlosa Sainza v monoposte Ferrari a ktorý preteká vo Formule 2. Esteban Ocon po piatich rokoch opustí tím Alpine, ktorý mu nepredlžil zmluvu. Jeho miesto získal rezervný jazdec tímu Jack Doohan, ktorý naposledy pretekal vo Formule 2 v roku 2023.

* Novou jazdeckou zostavu bude mať i tím Sauber, ktorý po troch rokoch opustí Valtteri Bottas a Čou Kuan-jü. Nico Hülkenberg sa vráti po tom, čo za tím naposledy pretekal v roku 2013. Nováčkom bude Brazílčan Gabriel Bortoleto, ktorý do tímu prestúpi z Formuly 2.

### Zmeny počas sezóny
* Po nepresvedčivých výsledkoch v prvých dvoch Veľkých cenách sa Liam Lawson od Veľkej ceny Japonska vrátil do juniorského tímu Racing Bulls, kde si vymenil miesto s Yukim Tsunodom, ktorý ho nahradí v seniorskom tíme Red Bullu.
* Po nepresvedčivých výsledkoch sa po šiestich Veľkých cenách tím Alpine rozhodol vymeniť Jacka Doohana, ktorý bude po novom rezervným jazdcom. Jeho miesto nahradí Franco Colapinto.
* Šéfa tímu Oracle Red Bull Racing Christiana Hornera nahradil šéf tímu Racing Bulls - Laurent Mekies. Na post šéfa tímu Racing Bulls bol menovaný Alan Permane.

## Kalendár

 
### Šprint
* Veľká cena Číny
* Veľká cena Miami
* Veľká cena Belgicka
* Veľká cena USA
* Veľká cena São Paula
* Veľká cena Kataru
 
### Zmeny kalendára
* Veľká cena Austrálie bude po prvýkrát od roku 2019 zahajujúcimi pretekmi sezóny.
* Pôvodne mala pre rok 2025 zmluvu aj Veľká cena Ruska, ale  kvôli invázií na Ukrajinu bola zmluva v roku 2022 ukončená.
 
## Pneumatiky
Výhradným dodávateľom pneumatík pre rok 2025 je Pirelli. Rovnako ako v roku 2024 existuje päť zmesí slick (bezdrážkových) pneumatík, s označením od C1 (najtvrdšia zmes) do C6 (najmäkšia zmes). Pre mokré podmienky zostávajú taktiež k dispozícii prechodné (intermediates) pneumatiky a pneumatiky do dažďa (wet).

## Výsledky a umiestnenie
### Výsledky Veľkých cien

### Výsledky Šprintov

### Bodovací systém
Body sa udeľujú desiatke najlepších klasifikovaných jazdcov, počas Veľkej ceny a ôsmim najlepším v šprinte. V prípade rovnosti bodov sa používa systém spätného odpočítania, kde je jazdec s najväčším počtom výhier Grand Prix umiestnený vyššie. Ak je počet výhier rovnaký, berie sa do úvahy počet druhých miest atď. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Pohár konštruktérov

## Referencie


2025
Kategória:Šport v 2025